pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 20 – 26 สิงหาคม 2564
วันศุกร์ที่ 27 สิงหาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 20 – 26 สิงหาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 20 – 26 สิงหาคม 2564 พบการกระทําผิด จํานวน 403 คดี คิดเป็นเงินค่าปรับ 11.30 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 20 – 26 สิงหาคม 2564) พบว่ามีการกระทําผิด จํานวน 403 คดี คิดเป็นเงินค่าปรับ 11.30 ล้านบาท โดยแยกเป็น สุรา จํานวน 210 คดี ค่าปรับ 2.07 ล้านบาท ยาสูบ จํานวน 121 คดี ค่าปรับ 4.57 ล้านบาท ไพ่ จํานวน 7 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 32 คดี ค่าปรับ 3.31 ล้านบาท น้ําหอม จํานวน 1 คดี ค่าปรับ 0.03 ล้านบาท รถจักรยานยนต์ จํานวน 21 คดี ค่าปรับ 0.46 ล้านบาท และสินค้าอื่น ๆ จํานวน 11 คดี ค่าปรับ 0.82 ล้านบาท โดยมีของกลางแยกเป็นน้ําสุรา จํานวน 5,167.610 ลิตร ยาสูบ จํานวน 11,132 ซอง ไพ่ จํานวน 167 สํารับ น้ํามันและผลิตภัณฑ์น้ํามัน จํานวน 108,660.000 ลิตร น้ําหอม จํานวน 16 ขวด รถจักรยานยนต์ จํานวน 23 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 26 สิงหาคม 2564 พบว่ามีการกระทําผิด จํานวน 23,036 คดี คิดเป็นเงินค่าปรับ 524.05 ล้านบาท โดยแยกเป็น สุรา จํานวน 13,139 คดี ค่าปรับ 118.62 ล้านบาท ยาสูบ จํานวน 6,384 คดี ค่าปรับ 252.32 ล้านบาท ไพ่ จํานวน 478 คดี ค่าปรับ 7.20 ล้านบาท น้ํามันและผลิตภัณฑ์น้ํามัน จํานวน 1,207 คดี ค่าปรับ 69.54 ล้านบาท น้ําหอม จํานวน 89 คดี ค่าปรับ 3.92 ล้านบาท รถจักรยานยนต์ จํานวน 1,224 คดี ค่าปรับ จํานวน 31.67 ล้านบาท และสินค้าอื่นๆ จํานวน 515 คดี ค่าปรับ 40.78 ล้านบาท โดยมีของกลางแยกเป็นน้ําสุรา จํานวน 1,688,753.734 ลิตร ยาสูบ จํานวน 718,787 ซอง ไพ่ จํานวน 37,243 สํารับ น้ํามันและผลิตภัณฑ์น้ํามัน จํานวน 1,996,551.000 ลิตร น้ําหอม จํานวน 123,722 ขวด รถจักรยานยนต์ จํานวน 2,066 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/682-2564-20-26-2564-43
รัฐบาลไทย-ข่าวทำเนียบรัฐบาล-​PM expresses confidence on Govt's clarification at censure debate
วันพุธที่ 20 กรกฎาคม 2565
​PM expresses confidence on Govt's clarification at censure debate
​PM expresses confidence on Govt's clarification at censure debate
July 18, 2022, at 11.20 hrs, at the Government House, Prime Minister and Defense Minister Gen. Prayut Chan-o-cha disclosed that the cabinet, in its meeting on July 18, deliberated requests for disbursement of public health loan, of which there is little blance left, and is needed to be spared and optimized for the period of July - December. The same goes to central budget disbursement, which has been set aside for such contingencies as flood disaster, as the end of the fiscal year is coming close. The Government has to manage budet expenditure in the most prudent manner.
With regard to the censure debate, the Prime Minister has instructed coalition parties and cabinet members to prepare related information, and expressed confidence that target ministers will be able to clarify all the allegations and issues discussed during the debate. On his part, the Prime Minister will only present facts and useful information which would not damage national administration, the country's reputation, and foreign relations. He also called on all sides to take utmost precaution in presenting any information during the debate since the country and the world are still not in the normal situation. Countries in ASEAN and other regions have also encountered problems. Therefore, as a global community member, we must consider what should and should not be done, taking into account the global situation and international laws. The Prime Minister also reaffirmed that all the Government's policies and endeavors have been implemented solely for the benefit of the country and people.
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนการท่องเที่ยวเลียบชายฝั่งทะเลตะวันตก ส่งเสริมการขนส่ง ผลผลิตทางการเกษตร
วันจันทร์ที่ 14 กุมภาพันธ์ 2565
กรมทางหลวงชนบท สนับสนุนการท่องเที่ยวเลียบชายฝั่งทะเลตะวันตก ส่งเสริมการขนส่ง ผลผลิตทางการเกษตร
ยกระดับคุณภาพชีวิตให้กับประชาชน ตามนโยบายของรัฐมนตรีว่าการกระทรวงคมนาคม ลาดยางถนนสาย สส.2015 จังหวัดสมุทรสงคราม เสร็จสมบูรณ์
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสมุทรสงคราม ดําเนินโครงการปรับปรุงถนนลาดยางแอสฟัลท์ติกคอนกรีต ถนนทางหลวงชนบทสาย สส.2015 แยกทางหลวงแผ่นดินหมายเลข 35 -บ้านคลองแขก อําเภออัมพวา จังหวัดสมุทรสงคราม รวมระยะทางดําเนินการ 3.115 กิโลเมตร เสร็จสมบูรณ์ พร้อมติดตั้งป้ายจราจร ไฟฟ้าแสงสว่าง ซึ่งถนนสายดังกล่าวนอกจากจะเป็นเส้นทางลัดเชื่อมระหว่างทางหลวงแผ่นดินหมายเลข 35 (ถนนพระรามที่ 2) ถึงทางหลวงแผ่นดินหมายเลข 3093 (ธนบุรี - ปากท่อ) สามารถเดินทางสู่กรุงเทพมหานคร จังหวัดเพชรบุรี และราชบุรีแล้วยังเป็นเส้นทางท่องเที่ยวเลียบชายฝั่งทะเลด้านตะวันตก ส่งเสริมการขนส่งผลผลิตทางการเกษตร อาทิ มะพร้าว มะม่วง ส้ม ปลานิล เป็นการยกระดับคุณภาพชีวิตให้กับประชาชนและนักท่องเที่ยว ให้สามารถสัญจรได้อย่างสะดวกรวดเร็วปลอดภัย สนับสนุนให้เกิดการขยายตัวด้านการท่องเที่ยวของจังหวัดและพื้นที่ใกล้เคียง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจการฉีดวัคซีนนักเรียนครอบคลุมเกือบ 90% แล้ว รัฐบาลโดย สปสช. มอบ ATK ให้โรงเรียน เตรียมรับการเปิดโรงเรียนเพิ่มเติม 15 พ.ย. นี้
วันอาทิตย์ที่ 14 พฤศจิกายน 2564
โฆษกรัฐบาลเผย “นายกฯ” พอใจการฉีดวัคซีนนักเรียนครอบคลุมเกือบ 90% แล้ว รัฐบาลโดย สปสช. มอบ ATK  ให้โรงเรียน เตรียมรับการเปิดโรงเรียนเพิ่มเติม 15 พ.ย. นี้
โฆษกรัฐบาลเผย “นายกฯ” พอใจการฉีดวัคซีนนักเรียนครอบคลุมเกือบ 90% แล้ว รัฐบาลโดย สปสช. มอบ ATK  ให้โรงเรียน เตรียมรับการเปิดโรงเรียนเพิ่มเติม 15 พ.ย. นี้
วันที่ 14 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เผย ความคืบหน้าของเด็กนักเรียนที่ฉีดวัคซีนในประเทศในขณะนี้ พบว่า มีนักเรียนที่ประสงค์ฉีดวัคซีน จํานวน 3,917,736 คน ฉีดวัคซีนเข็มที่ 1 แล้ว 3,423,581 คน คิดเป็น 87.39% และฉีดวัคซีนเข็มที่ 2 แล้ว 640,731 คน คิดเป็นร้อยละ 16.35% โดยจํานวนนักเรียนที่ฉีดวัคซีนครบ 2 เข็มแล้ว จําแนกตามรายภาค ได้แก่ ภาคอีสานฉีดได้ 242,920 คน ภาคกลาง 161,657 คน ภาคใต้ 99,424 คน ภาคตะวันออก 50,094 คน ภาคเหนือ 49,280 คน และภาคตะวันตก 37,338 คน สําหรับความคืบหน้าการฉีดวัคซีนให้ครูและบุคลากรทางการศึกษา ฉีดวัคซีนเข็มที่ 1 แล้ว 837,392 ราย ฉีดเข็มที่ 2 แล้ว 594,893 ราย และยังไม่ได้ฉีด 56,995 ราย
นายธนกร ยังชี้แจงว่า ยอดเปอร์เซ็นต์การฉีดวัคซีนของนักเรียนที่ทยอยปรับตัวสูงขึ้นทั้งที่มีการดําเนินการฉีดวัคซีนอย่างต่อเนื่อง เนื่องจากมีจํานวนนักเรียนแจ้งความประสงค์ที่จะฉีดวัคซีนเพิ่มทุกวันในช่วงท้ายนี้ เพิ่มมากขึ้น ราว 50,000 คน หากดําเนินการฉีดวัคซีนได้ด้วยความเร็วเช่นนี้ต่อไป มั่นใจว่า ภายในวันที่ 15 พฤศจิกายนนี้ ตัวเลขนักเรียนที่ฉีดวัคซีนแล้ว น่าจะแตะเกือบ 90%
นายธนกร กล่าวต่อว่า ปัจจัยสําคัญที่ทําให้เปิดการเรียนการสอนได้ คือ 1. การฉีดวัคซีน ซึ่งเปรียบเสมือนเป็นการเสริมเกราะป้องกันตัว และ 2. การตรวจด้วย Antigen Test Kit (ATK) ที่ทําให้ลดการแพร่เชื้อสู่ผู้อื่นได้ด้วยการตรวจหาเชื้อที่รวดเร็ว ล่าสุด รัฐบาลโดยสํานักงานหลักประกันสุขภาพแห่งชาติ (สปสช.) มอบชุดตรวจ ATK สําหรับตรวจคัดกรองโควิด-19 จํานวนกว่า 46,000 ชุดแล้ว แก่โรงเรียนสังกัด กทม. จํานวน 437 แห่ง ที่มีความพร้อมในการเปิดการเรียนการสอนแบบ On-Site ในวันที่ 15 พ.ย. นี้ ยืนยัน หากคัดกรองแล้วพบผลเป็นบวก ระบบสาธารณสุขของเรามีความพร้อมในการรักษาให้หายได้อย่างแน่นอน
“รัฐบาลได้ดําเนินการเป็นอย่างดีในการเพิ่มความพร้อม ความมั่นใจให้กับนักเรียน ผู้ปกครอง และบุคลากรทางการศึกษาในการเปิดการเรียนการสอนที่จะถึงนี้ เพื่อให้สอดคล้องนโยบายของรัฐบาลที่กําลังเดินหน้าไปด้วยดี ทั้งการเปิดประเทศ ผ่อนคลายให้ธุรกิจ กิจการ กลับมาเปิดเพิ่มขึ้น อย่างไรก็ตาม ท่านนายกรัฐมนตรียังย้ําให้สถานประกอบการ ผู้ประกอบการ และประชาชน ยังต้อง ‘ตั้งการ์ดสูง’ เข้มงวดมาตรการป้องกันโรค สวมหน้ากาก เว้นระยะห่าง เข้ารับการฉีดวัคซีนด้วยความสมัครใจ ก็ยังคงเป็นหัวใจสําคัญที่สุด ซึ่งจะช่วยลดการติดเชื้อและแพร่เชื้อได้” นายธนกร กล่าว
รัฐบาลไทย-ข่าวทำเนียบรัฐบาล-ครม. อนุมัติงบ 107 ล้านบาท โครงการอาชีวะฯ ตั้ง "โรงเรียนประจำ" ช่วยนักเรียนด้อยโอกาส จ.ชายแดนใต้
วันพุธที่ 9 มีนาคม 2565
ครม. อนุมัติงบ 107 ล้านบาท โครงการอาชีวะฯ ตั้ง "โรงเรียนประจํา" ช่วยนักเรียนด้อยโอกาส จ.ชายแดนใต้
.....
ที่ประชุมครม. (8 มี.ค. 65) มีมติอนุมัติ "โครงการอาชีวะ ฝีมือชน พัฒนากําลังคนชายแดนใต้" วงเงิน 107.6 ล้านบาท ช่วยเหลือนักเรียนด้อยโอกาสในพื้นที่ จ.ชายแดนใต้
.
ระยะเวลาดําเนินโครงการตั้งแต่ปีงบประมาณ พ.ศ. 2564 - 2568 เป็นลักษณะจัดตั้ง "โรงเรียนประจํา" ในสถานศึกษาสังกัด สํานักงานคณะกรรมการการอาชีวศึกษา (สอศ.) ในพื้นที่ จ.ปัตตานี ยะลา นราธิวาส และสงขลา รวม 4 แห่ง ได้แก่
.
วิทยาลัยเทคนิคกาญจนาภิเษกปัตตานี
วิทยาลัยอาชีวศึกษายะลา
วิทยาลัยการอาชีพสุไหง-โกลก
วิทยาลัยเทคนิคจะนะ
.
กลุ่มเป้าหมายของโครงการประกอบด้วย นักเรียน/นักศึกษาในระดับ
.
ปวช. จํานวน 135 คน/ชั้นเรียน
ปวส. จํานวน 247 คน/ชั้นเรียน
.
เป็นผู้มีฐานะยากจน ครอบครัวมีรายได้ไม่เกิน 30,000 บาท/ปี ได้รับผลกระทบจากเหตุการณ์ความไม่สงบ มีภูมิลําเนาในจ.ปัตตานี ยะลา นราธิวาส และสงขลา (อ.จะนะ เทพา นาทวี สะบ้าย้อย)
.
คาดว่าโครงการดังกล่าว จะช่วยลดความเหลื่อมล้ําทางการศึกษา และสร้างโอกาสให้นักเรียนด้อยโอกาสในพื้นที่ จ.ชายแดนใต้ ได้เรียนรู้วิชาชีพอย่างมีคุณภาพและสามารถสร้างทักษะประกอบอาชีพที่มั่นคงได้
.
อ่านเพิ่มเติม คลิกhttps://www.thaigov.go.th/news/contents/details/52326
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เริ่มเข้าพื้นที่ก่อสร้างสะพานข้ามลำน้ำมูล เชื่อมจังหวัดบุรีรัมย์ - สุรินทร์ ร่นระยะทางกว่า 27 กิโลเมตร
วันอังคารที่ 26 เมษายน 2565
กรมทางหลวงชนบท เริ่มเข้าพื้นที่ก่อสร้างสะพานข้ามลําน้ํามูล เชื่อมจังหวัดบุรีรัมย์ - สุรินทร์ ร่นระยะทางกว่า 27 กิโลเมตร
บรรเทาความเดือดร้อนให้กับประชาชน ยกระดับการคมนาคมขนส่ง ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างสะพานข้ามลําน้ํามูล ตําบลสะแก อําเภอสตึก จังหวัดบุรีรัมย์ เพื่อบรรเทาความเดือดร้อนให้กับประชาชน ส่งเสริมการคมนาคมขนส่ง เชื่อมโยงระหว่าง อําเภอ ตําบล และหมู่บ้านได้อย่างทั่วถึงอย่างมีประสิทธิภาพ ยกระดับคุณภาพชีวิตให้ประชาชนสามารถเดินทางได้อย่างสะดวกรวดเร็วปลอดภัย สนับสนุนการสร้างงานและเพิ่มรายได้ให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ประชาชนบ้านโนนค้อได้ขอรับการสนับสนุนโครงการก่อสร้างสะพานข้ามลําน้ํามูล อําเภอสตึก จังหวัดบุรีรัมย์ ซึ่งเป็นสะพานที่เชื่อมระหว่างบ้านโนนค้อ ตําบลสะแก อําเภอสตึก จังหวัดบุรีรัมย์ กับบ้านเบ็ง ตําบลศรีณรงค์ อําเภอชุมพลบุรี จังหวัดสุรินทร์ เนื่องจากปัจจุบันประชาชนในพื้นที่ต้องใช้สะพานที่อยู่ห่างออกไป ซึ่งรวมระยะทางที่ต้องเดินทางอ้อมเป็นระยะทางมากถึง 27.7 กิโลเมตร ทําให้ประชาชนไม่ได้รับความสะดวกรวดเร็วในการเดินทาง ทั้งนี้ เพื่อเป็นการบรรเทาความเดือดร้อนให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร ทช. จึงได้ดําเนินโครงการก่อสร้างสะพานข้ามลําน้ํามูล ตําบลสะแก อําเภอสตึก จังหวัดบุรีรัมย์ โดยก่อสร้างเป็นสะพานคอนกรีตเสริมเหล็ก ผิวจราจรกว้าง 9 เมตร จํานวน 2 แห่ง คือ สะพานข้ามลําน้ํามูล ความยาว 160 เมตร และสะพานข้ามกุดครุน้อย ความยาว 80 เมตร พร้อมทั้งก่อสร้างถนนต่อเชื่อมเป็น ผิวจราจรลาดยางแบบแอสฟัลท์ติกคอนกรีต ความกว้าง 6 เมตร ความยาวรวมประมาณ 6.5 กิโลเมตร ตลอดจนงานติดตั้งเครื่องหมายจราจร สิ่งความอํานวยความปลอดภัยตามแนวสายทางเพื่อความปลอดภัยในการเดินทางของประชาชน ปัจจุบัน ทช. ได้เริ่มเข้าพื้นที่โครงการก่อสร้างไปแล้วตั้งแต่วันที่ 31 มีนาคม 2565 ที่ผ่านมา ซึ่งคาดว่าจะดําเนินการก่อสร้างแล้วเสร็จสมบูรณ์ประมาณเดือนมีนาคม 2567 โดยใช้งบประมาณในการก่อสร้างรวม 125.1 ล้านบาท
รัฐบาลไทย-ข่าวทำเนียบรัฐบาล-ครู ปวช. เอกชน เตรียมรับเงินสมทบเพิ่ม 450 บาท/คน/ปี
วันอาทิตย์ที่ 12 กันยายน 2564
ครู ปวช. เอกชน เตรียมรับเงินสมทบเพิ่ม 450 บาท/คน/ปี
....
ครม. เห็นชอบปรับอัตราเงินอุดหนุนรายบุคคลในส่วนของเงินสมทบเป็นเงินเดือนครูโรงเรียนเอกชน ประเภทอาชีวศึกษา ระดับปวช. ภายใต้กํากับดูแลของสํานักงานคณะกรรมการการอาชีวศึกษา (สอศ.)
.
โดยจะเพิ่มขึ้น 450 บาท/คน/ปี จากเดิม 8,582.50 บาท เป็น 9,032.50 บาท/คน/ปี ตั้งแต่ปีงบประมาณ 2565 เป็นต้นไป เพื่อประกันรายได้ครูโรงเรียนเอกชนให้ได้รับเงินเดือนไม่ต่ํากว่าอัตราขั้นต่ําที่ทางราชการกําหนด คือ เดือนละ 15,050 บาท
.
และ ครม. ยังเห็นชอบให้ สอศ. ตั้งงบประมาณรายจ่ายประจําปีงบประมาณ 2565 จํานวน 97,419,600 บาท เพื่อดําเนินการตามที่เสนอต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“นายกฯ” กำชับความปลอดภัยของประชาชนสำคัญที่สุด หลัง สธ.เตรียมความพร้อม ช่วงเปลี่ยนผ่านสู่โรคประจำถิ่น ย้ำการปรับมาตรการต้องสอดคล้องเหมาะสมกับสถานการณ์
วันอาทิตย์ที่ 12 มิถุนายน 2565
“นายกฯ” กําชับความปลอดภัยของประชาชนสําคัญที่สุด หลัง สธ.เตรียมความพร้อม ช่วงเปลี่ยนผ่านสู่โรคประจําถิ่น ย้ําการปรับมาตรการต้องสอดคล้องเหมาะสมกับสถานการณ์
“นายกฯ” กําชับความปลอดภัยของประชาชนสําคัญที่สุด หลัง สธ.เตรียมความพร้อม ช่วงเปลี่ยนผ่านสู่โรคประจําถิ่น ย้ําการปรับมาตรการต้องสอดคล้องเหมาะสมกับสถานการณ์ วันนี้ผู้ติดเชื้อโควิด-19 รายใหม่ จํานวน 2,474 ราย
วันนี้ (12 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบตามที่กระทรวงสาธารณสุขรายงานเตรียมแนวทางปฏิบัติสําหรับสถานพยาบาลในช่วงระยะเปลี่ยนผ่านเข้าสู่โรคประจําถิ่น ทั้งการตรวจคัดกรองโควิดสําหรับผู้ป่วยทั่วไปและบุคลากรเพื่อรองรับกับสถานการณ์จํานวนผู้ติดเชื้อให้สามารถเข้าถึงการวินิจฉัยการรักษาได้อย่างทันท่วงที และลดอัตราการเสียชีวิต ซึ่งกระทรวงสาธารณสุขได้เตรียมพร้อมทั้งการดูแลรักษาพยาบาล เตียง เวชภัณฑ์ เครื่องมือทางการแพทย์ และวัคซีนให้เพียงพอ เพื่อให้ประชาชนมั่นใจว่าจะได้รับการดูแลอย่างเหมาะสม โดยนายกรัฐมนตรียังย้ําว่า การปรับหรือผ่อนคลายมาตรการที่เกี่ยวข้องกับการป้องกันและควบคุมการแพร่รระบาดโควิด-19 ในประเทศ ต้องสอดคล้องและเหมาะสมกับสถานการณ์ โดยคํานึงถึงความปลอดภัยของประชาชนเป็นสิ่งสําคัญที่สุด รวมทั้งการดูแลรักษาผู้ป่วยโควิด-19 และโรคทั่วไปได้อย่างรวดเร็ว เหมาะสมด้วย ซึ่งการปรับมาตรการต่าง ๆ จะมีการหารือในที่ประชุมศูนย์บริหารสถานการณ์โควิด-19 (ศบค.) ต่อไป
สําหรับสถานการณ์การแพร่ระบาดของโควิด-19 วันนี้ (12 มิถุนายน 2565) พบผู้ติดเชื้อโควิด-19 รายใหม่ จํานวน 2,474 ราย ไม่พบผู้ป่วยมาจากต่างประเทศ ทําให้มียอดผู้ป่วยสะสม 2,261,428 ราย (ตั้งแต่ 1 มกราคม 2565) หายป่วยกลับบ้าน แล้ว 4,236 ราย และหายป่วยสะสม 2,263,705 ราย (ตั้งแต่ 1 มกราคม 2565) มีผู้ป่วยกําลังรักษา 22,330 ราย โดยมีจํานวนผู้ป่วยปอดอักเสบ
รักษาตัวอยู่ในโรงพยาบาล 659 ราย และมีผู้เสียชีวิต 20 ราย
รัฐบาลไทย-ข่าวทำเนียบรัฐบาล-SME D Bank รุกฉีดวัคซีนเสริมแกร่ง ยกระดับเอสเอ็มอีไทยก้าวผ่านโควิด-19 ประเดิม 4 โปรแกรมสุดปัง! เติมความรู้ เพิ่มรายได้ พาจับคู่ธุรกิจขยายตลาด
วันอังคารที่ 18 มกราคม 2565
SME D Bank รุกฉีดวัคซีนเสริมแกร่ง ยกระดับเอสเอ็มอีไทยก้าวผ่านโควิด-19 ประเดิม 4 โปรแกรมสุดปัง!  เติมความรู้ เพิ่มรายได้ พาจับคู่ธุรกิจขยายตลาด
SME D Bank เดินหน้า “ฉีดวัคซีนเสริมแกร่งเพื่อเอสเอ็มอีไทย” สร้างภูมิคุ้มกันสู้โควิด-19  ผ่านโครงการยกระดับพัฒนาศักยภาพผู้ประกอบการ ต่อเนื่องตลอดปี ประเดิมเดือน ม.ค. ด้วย 4 โปรแกรมสุดปัง เติมความรู้  เพิ่มรายได้ และพาจับคู่ธุรกิจขยายตลาด
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า จากสถานการณ์โควิด-19 ที่ต่อเนื่องและยาวนาน ส่งผลกระทบต่อผู้ประกอบการเอสเอ็มอีอย่างรุนแรง SME D Bank ในฐานะธนาคารเพื่อเอสเอ็มอีไทย ได้ดําเนินการช่วยเหลือ ผ่านมาตรการด้านการเงิน ควบคู่กับช่วยเหลือด้านการพัฒนา เพื่อจะเพิ่มศักยภาพให้ผู้ประกอบการอยู่รอด และยังเป็นวางรากฐานให้สามารถเติบโตต่อไปได้อย่างยั่งยืน ภายหลังสถานการณ์โควิด-19 คลี่คลาย โดยปีที่ผ่านมา (2564) ช่วยพัฒนาผู้ประกอบการเอสเอ็มอี ผ่านโครงการต่าง ๆ รวมกว่า 2 หมื่นราย
สําหรับปีนี้ (2565) SME D Bank ในฐานะธนาคารเพื่อเอสเอ็มอีไทย ยังคงสานต่อแนวการพัฒนาผู้ประกอบการควบคู่ไปกับด้านการเงิน เพื่อเสริมศักยภาพผู้ประกอบการเอสเอ็มอีเติบโตอย่างเข้มแข็งและยั่งยืน ผ่านการดําเนินโครงการต่าง ๆ ที่มุ่งเติมความรู้ ช่วยเพิ่มรายได้ ขยายตลาด และพาก้าวผ่านสถานการณ์โควิด-19 ไปได้ด้วยดี ภายใต้แนวคิด “วัคซีนเสริมแกร่งธุรกิจเพื่อเอสเอ็มอีไทย” โดยจะจัดโครงการยกระดับพัฒนาศักยภาพผู้ประกอบการเอสเอ็มอีทุกกลุ่ม และทุกพื้นที่ ต่อเนื่องตลอดปี
ทั้งนี้ เดือนมกราคม 2565 ประเดิมด้วย 4 กิจกรรมน่าสนใจ จัดผ่านระบบออนไลน์ทั้งหมด ประกอบด้วย ด้านเติมความรู้ 1. Workshop “เปิดตลาดออนไลน์ฟรีกับ FTIeBusiness” เพิ่มโอกาสทางธุรกิจสู่ความสําเร็จกับ Platform B2B ภาคอุตสาหกรรมใหญ่ที่สุดในประเทศ จัดในวันศุกร์ที่ 21 ม.ค. 2565 ตั้งแต่เวลา 14.00-16.00 น. 2.กิจกรรม “Reboot ธุรกิจ ทําน้อยแต่ได้ 100%” รุ่นที่ 1 เติมความรู้ เพิ่มยอดขายออนไลน์ให้กับธุรกิจ Post Facebook ยังไงให้ทุกคนเห็น? พร้อมไขความลับการหาลูกค้าและเทคนิคต่าง ๆ เพื่อสร้างรายได้ให้กับธุรกิจ จัดในวันที่ 27 ม.ค. 2565 ตั้งแต่เวลา 09.00-12.00 น. ด้านเพิ่มรายได้ 3. โครงการ “ฝากร้านฟรี SME D Bank 2022” Online Workshop รวบรวมเทคนิคโปรโมทสินค้าสุดปัง พร้อมสร้างเครือข่ายผู้ประกอบการ SMEs ผ่าน Line Openchat ที่สําคัญ! ได้รับการโปรโมทสินค้าฟรี! ผ่านช่องทางของธนาคาร จัดในวันอังคารที่ 25 ม.ค. 2565 ตั้งแต่เวลา 13.30-16.00 น. และด้านพาจับคู่ธุรกิจขยายตลาด 4.กิจกรรม “Business Matching เพิ่มโอกาส SME ขายสินค้ากับ CP All” เปิดโอกาสให้ผู้ประกอบการเอสเอ็มอีไทย นําสินค้าเพื่อขายผ่านช่องทางต่างๆ ของ CP All เปิดรับสมัครตั้งแต่วันนี้เป็นต้นไป
สําหรับทั้ง 4 โปรแกรม สมัครเข้าร่วมได้ฟรี ติดต่อฝ่ายพัฒนาและสนับสนุนผู้ประกอบการ โทร.099-616-9445 , 088-951-6926 สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ กระทรวงคมนาคม เปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว
วันพฤหัสบดีที่ 2 ธันวาคม 2564
ท่าอากาศยานสุวรรณภูมิ กระทรวงคมนาคม เปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว
ท่าอากาศยานสุวรรณภูมิ ทอท. กระทรวงคมนาคม เปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว วันพ่อแห่งชาติระหว่างวันที่ 3 - 7 ธ.ค. 64 และวันรัฐธรรมนูญ ระหว่างวันที่ 9 - 13 ธ.ค. 64
นายกิตติพงศ์ กิตติขจร ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เปิดเผยว่า ท่าอากาศยานสุวรรณภูมิ (ทสภ.) ได้ทําการยกเว้นอัตราค่าบริการจอดรถยนต์ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จํานวน 718 คัน ในช่วงวันหยุดยาว วันพ่อแห่งชาติ ระหว่างวันที่ 3 - 7 ธันวาคม 2564 ตั้งแต่เวลา 08.00 ของวันที่ 3 ธันวาคม 2564 ถึงเวลา 17.00 น. ของวันที่ 7 ธันวาคม 2564 และ ช่วงวันหยุดวันรัฐธรรมนูญ ระหว่างวันที่ 9 – 13 ธันวาคม 2564 ตั้งแต่เวลา 08.00 ของวันที่ 9 ธันวาคม 2564 ถึงเวลา 17.00 น. ของวันที่ 13 ธันวาคม 2564
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ – ส่งเพื่ออํานวยความสะดวกแก่ผู้โดยสาร ระหว่างลานจอดรถยนต์ระยะยาวโซน C และอาคารผู้โดยสาร ทุกๆ 15 นาที ตลอด 24 ชั่วโมง และไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (PUBLIC TRANSPORTATION CENTER) ไปยังลานจอดรถยนต์ระยะยาว โซน C และแวะจอดรับ - ส่งตามจุดต่างๆ ก่อนจะไปจอดที่อาคารผู้โดยสารตรงชั้น 1 ประตู 3 และ ประตู 8 จากนั้นจะวนขึ้นไปที่ชั้น 2 และจอดที่ประตู 5
นายกิตติพงศ์ กล่าวในตอนท้ายว่า ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาว โซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสารผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัด รวมถึงขอให้ผู้โดยสาร ผู้ใช้บริการเผื่อเวลาในการเดินทางมาถึงสนามบินล่วงหน้า 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-เห็นชอบ MOU ขยายความร่วมมือด้านไฟฟ้าไทย-ลาว
วันพุธที่ 9 มีนาคม 2565
เห็นชอบ MOU ขยายความร่วมมือด้านไฟฟ้าไทย-ลาว
วันอาทิตย์ที่ 6 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการใช้พลังงานสะอาดในภูมิภาคเพื่อลดผลกระทบต่อสิ่งแวดล้อม โดยเห็นชอบร่างบันทึกความเข้าใจความร่วมมือในการพัฒนาไฟฟ้าในสาธารณรัฐประชาธิปไตยประชาชนลาว ซึ่งเป็นการซื้อไฟฟ้าจากลาวเพิ่มขึ้น 1,500 เมกะวัตต์ จากเดิม 9,000 เมกะวัตต์ รวมเป็น 10,500 เมกะวัตต์ พร้อมทั้งร่วมกันศึกษารายละเอียดเชิงเทคนิค พัฒนาไฟฟ้าจากแหล่งเชื้อเพลิงความร้อน จัดสรรทรัพยากรน้ํา และความร่วมมืออื่น ๆ ในการลดการปล่อยก๊าซคาร์บอนไดออกไซด์ โดยการขยายกรอบรับซื้อไฟฟ้าครั้งนี้ยังเพียงพอให้ไทยจัดหาพลังงานสะอาดที่มีต้นทุนการผลิตต่ําได้เพิ่มเติม เพื่อเพิ่มความมั่นคงด้านพลังงานของประเทศควบคู่กับการบรรลุเป้าหมายลดการปล่อยก๊าซเรือนกระจกให้เป็นศูนย์ภายในปี ค.ศ.2065
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไอแบงก์ อำนวยพรและส่งผู้โชคดีจาก “กิจกรรมจับสลากบัญชีเงินฝากอัลฮัจย์” เดินทางไปประกอบพิธีฮัจย์
วันจันทร์ที่ 4 กรกฎาคม 2565
ไอแบงก์ อํานวยพรและส่งผู้โชคดีจาก “กิจกรรมจับสลากบัญชีเงินฝากอัลฮัจย์” เดินทางไปประกอบพิธีฮัจย์
ไอแบงก์ร่วมอํานวยพรและส่งผู้โชคดีจาก “กิจกรรมการจับสลากเงินฝากอัลฮัจย์” รวม 18 คน เดินทางไปประกอบพิธีฮัจย์ยังนครเมกกะ ประเทศซาอุดิอาระเบีย เมื่อเวลา 07.00 น. วันอาทิตย์ที่ 3 กรกฎาคม 2565 ณ สนามบินสุวรรณภูมิ
ธนาคารอิสลามแห่งประเทศไทย (ไอแบงก์) โดยนายวิสุทธิ์ บริบูรณ์ รองกรรมการผู้จัดการ ผู้บริหารสายงานธุรกิจรายย่อย และปฏิบัติหน้าที่ รองกรรมการผู้จัดการ ผู้บริหารสายงานธุรกิจ ในฐานะประธานคณะกรรมการกิจกรรมจับสลากเงินฝากอัลฮัจย์ และนายสันติ เสือสมิง ที่ปรึกษา ธนาคารอิสลามแห่งประเทศไทย พร้อมผู้บริหารธนาคาร ร่วมอํานวยพรและส่งผู้โชคดีจาก “กิจกรรมการจับสลากเงินฝากอัลฮัจย์” รวม 18 คน เดินทางไปประกอบพิธีฮัจย์ยังนครเมกกะ ประเทศซาอุดิอาระเบีย เมื่อเวลา 07.00 น. วันอาทิตย์ที่ 3 กรกฎาคม 2565 ณ สนามบินสุวรรณภูมิ
สําหรับผู้เดินทางทั้ง 18 คนในปีนี้ เป็นผู้โชคดีที่ได้รับแพ็กเกจรางวัลเดินทางไปประกอบพิธีฮัจย์ ณ ประเทศซาอุดิอาระเบีย ฟรีจากกิจกรรมดังกล่าวตั้งแต่ปี 2562-2564 (ปีละ 8 รางวัล) ที่ผ่านหลักเกณฑ์ด้านการประกอบพิธีฮัจย์ตามมาตรการของประเทศซาอุดิอาระเบีย ซึ่งกําหนดให้ผู้เดินทางในปีนี้ต้องมีอายุต่ํากว่า 65 ปีบริบูรณ์ เนื่องจากสถานการณ์แพร่ระบาดของโควิด – 19 โดยผู้ที่ไม่ผ่านหลักเกณฑ์การเดินทางอีก 6 คน จะสามารถเดินทางในปี 2566 หรือตามที่ประเทศซาอุดิอาระเบียประกาศกําหนดต่อไป
สําหรับการค้นหาผู้โชคดีใน “โครงการจับสลากเงินฝากอัลฮัจย์ ปี 2565” ธนาคารจะจัดพิธีจับสลากหาผู้โชคดีเพื่อรับแพ็กเกจเดินทางไปประกอบพิธีฮัจย์ฟรี มูลค่ารางวัลละ 250,000 บาท จํานวน 12 รางวัล ซึ่งถือเป็นปีแรกที่ธนาคารเพิ่มจํานวนรางวัลจากเดิมอีก 4 รางวัล ในวันที่ 7 ธันวาคม 2565 ตั้งแต่เวลา 09.00 - 11.00 น. ณ ธนาคารอิสลามแห่งประเทศไทย สํานักงานใหญ่ กรุงเทพฯ
ผู้ที่สนใจเข้าร่วมกิจกรรมสามารถเปิดบัญชีเงินฝากอัลฮัจย์ ได้ที่ ไอแบงก์ ทุกสาขาทั่วประเทศ เพียงเปิดบัญชีขั้นต่ํา 500 บาท และคงเงินในบัญชีไว้เฉลี่ย 2,000 บาทต่อเดือนนาน 3 เดือน ทุก ๆ 2,000 บาท จะได้รับสิทธิ์ลุ้นรางวัล 1 สิทธิ์สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-ครม.ขยายระยะเวลาดำเนินโครงการห้วยโสมงอันเนื่องมาจากพระราชดำริ ออกไปอีก 2 ปี และโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา ออกไปอีก 5 ปี
วันอังคารที่ 14 มิถุนายน 2565
ครม.ขยายระยะเวลาดําเนินโครงการห้วยโสมงอันเนื่องมาจากพระราชดําริ ออกไปอีก 2 ปี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ออกไปอีก 5 ปี
ครม.ขยายระยะเวลาดําเนินโครงการห้วยโสมงอันเนื่องมาจากพระราชดําริ ออกไปอีก 2 ปี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ออกไปอีก 5 ปี
วันที่ 14 มิถุนายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติขยายระยะเวลาดําเนินโครงการชลประทานขนาดใหญ่จํานวน 2 โครงการ ประกอบด้วย โครงการห้วยโสมงอันเนื่องมาจากพระราชดําริ จังหวัดปราจีนบุรี กรอบวงเงิน 9,078 ล้านบาท ขยายเวลาออกไปอีก 2 ปี จากเดิมระยะเวลาดําเนินการ 13 ปี คือจากปี 2553-2565 เป็น 15 ปี สิ้นสุดโครงการปี 2567 และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ กรอบวงเงิน 15,000 ล้านบาท ขยายเวลาออกไปอีก 5 ปี จากเดิมระยะเวลาดําเนินการ 11 ปี จากปี 2555-2565 เป็น 16 ปี สิ้นสุดโครงการปี 2570
ทั้งนี้ทั้ง 2 โครงการได้เคยได้รับความเห็นชอบให้ขยายระยะเวลาดําเนินโครงการมาแล้วและในครั้งนี้ก็ยังคงเป็นการขอขยายระยะเวลาดําเนินโครงการเนื่องจากปัญหาลักษณะเดิมคือ การจัดทําร่างพระราชกฤษฎีกากําหนดเขตที่ดินที่จะเวนคืนและการจัดทําร่างพระราชกฤษฎีกาเพิกถอนพื้นที่อุทยานยังไม่แล้วเสร็จ รวมทั้งจากสถานการณ์โรคโควิด 19 ที่รัฐบาลมีการประกาศสถานการณ์ฉุกเฉินเพื่อจํากัดการเคลื่อนย้ายการเดินทางของบุคคลส่งผลให้ผู้รับจ้างประสบปัญหาขาดแคลนวัสดุก่อสร้าง เครื่องจักรเครื่องมือไม่เพียงพอ และไม่สามารถเคลื่อนย้ายแรงงานเข้าสถานที่ก่อสร้างได้
อย่างไรก็ตามครม.เห็นชอบให้กระทรวงเกษตรและสหกรณ์ร่วมกับสํานักงานพัฒนาเทคโนโลยีอวกาศและภูมิสารสนเทศ(องค์การมหาชน) และหน่วยงานที่เกี่ยวข้องพัฒนาเทคนิควิธีการสํารวจพื้นที่สําหรับก่อสร้างโครงการชลประทานให้มีความถูกต้องแม่นยํามากยิ่งขึ้น เพื่อให้สามารถวางแผนและกําหนดระยะเวลาการก่อสร้างได้อย่างเหมาะสม และร่วมกับสํานักงบประมาณ สํานักงานคณะกรรมการกฤษฎีกาและหน่วยงานที่เกี่ยวข้อง พัฒนาปรับปรุงหลักเกณฑ์วิธีการเสนอขออนุมัติดําเนินโครงการชลประทาน โดยให้มีการประเมินปัจจัยเสี่ยงทั้งหมดที่อาจเป็นอุปสรรคในการดําเนินโครงการอย่างรอบด้าน โดยเฉพาะในส่วนระยะเวลาการจัดทําร่างกฎหมายที่เกี่ยวข้องกับการเข้าใช้พื้นที่ เพื่อให้สามารถกําหนดระยะเวลาดําเนินโครงการได้อย่างเหมาะสม ลดภาระในการเสนอขออนุมัติขยายระยะเวลาโครงการในภายหลัง
รัฐบาลไทย-ข่าวทำเนียบรัฐบาล-ปลัด สธ. มอบนโยบายผู้บริหารหน่วยบริการทุกระดับ ดูแลความสุขและความปลอดภัยในการทำงาน ของบุคลากร
วันจันทร์ที่ 23 พฤษภาคม 2565
ปลัด สธ. มอบนโยบายผู้บริหารหน่วยบริการทุกระดับ ดูแลความสุขและความปลอดภัยในการทํางาน ของบุคลากร
ปลัดกระทรวงสาธารณสุข ลงพื้นที่ตรวจเยี่ยมและให้กําลังใจบุคลากรทางการแพทย์โรงพยาบาลบ้านนาเดิม จังหวัดสุราษฎร์ธานี มอบนโยบายให้ผู้บริหารส่งเสริมการพัฒนาศักยภาพ ดูแลค่าตอบแทนและสวัสดิการต่างๆให้บุคลากรมีความสุขและความปลอดภัยในการทํางาน
ปลัดกระทรวงสาธารณสุข ลงพื้นที่ตรวจเยี่ยมและให้กําลังใจบุคลากรทางการแพทย์โรงพยาบาลบ้านนาเดิม จังหวัดสุราษฎร์ธานี มอบนโยบายให้ผู้บริหารส่งเสริมการพัฒนาศักยภาพ ดูแลค่าตอบแทนและสวัสดิการต่างๆให้บุคลากรมีความสุขและความปลอดภัยในการทํางาน พร้อมพัฒนาการบริการเพื่อประชาชน
วันนี้ (23พฤษภาคม2565)ที่ โรงพยาบาลบ้านนาเดิม จังหวัดสุราษฎร์ธานี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุข รักษาการผู้ตรวจราชการกระทรวงสาธารณสุข เขตสุขภาพที่11และคณะผู้บริหาร ตรวจเยี่ยมให้กําลังใจบุคลากรทางการแพทย์ เจ้าหน้าที่และอสม.ในพื้นที่ พร้อมมอบนโยบายแก่ผู้บริหาร ว่า กระทรวงสาธารณสุขให้ความสําคัญกับการดูแลขวัญกําลังใจของบุคลากรสาธารณสุขมาโดยตลอด โดยเฉพาะในช่วงสถานการณ์การแพร่ระบาดของโรคโควิด19ที่ทุกคนต้องทํางานอย่างหนักเพื่อดูแลสุขภาพของประชาชน ทั้งการป้องกันควบคุมโรค การรักษาพยาบาล และการฉีดวัคซีนป้องกันโควิด19เพื่อเร่งสร้างภูมิคุ้มกันให้ครอบคลุมกลุ่มเป้าหมาย ซึ่งรัฐบาลได้อนุมัติค่าตอบแทนเสี่ยงภัยและค่าฉีดวัคซีนนอกสถานที่ให้แก่บุคลากรผู้ปฏิบัติงาน ซึ่งขณะนี้อยู่ในกระบวนการเบิกจ่ายตามขั้นตอนของสํานักงบประมาณ เมื่อได้รับการจัดสรรงบแล้วขอให้เร่งเบิกจ่ายต่อไป
นายแพทย์เกียรติภูมิ กล่าวต่อว่า ขอให้ผู้บริหารทุกระดับใส่ใจดูแลบุคลากรในสังกัด ทั้งการส่งเสริมให้พัฒนาศักยภาพ ดูแลค่าตอบแทนและสวัสดิการต่างๆ เพื่อให้บุคลากรมีความสุขและความปลอดภัยในการทํางาน มีขวัญกําลังใจในการดูแลสุขภาพของประชาชนต่อไป นอกจากนี้ ขอให้มีการพัฒนาการบริการประชาชนอย่างต่อเนื่อง รวมถึงปรับปรุงสภาพแวดล้อมและภูมิทัศน์ให้สวยงาม เพื่อให้ประชาชนที่เข้ารับบริการมีความพึงพอใจและเกิดความรู้สึกที่ดีในการเข้ารับบริการ
********************************************* 23พฤษภาคม 2565
รัฐบาลไทย-ข่าวทำเนียบรัฐบาล-วธ.ติวเข้มผู้สนับสนุนผู้ตรวจราชการกระทรวงวัฒนธรรมมืออาชีพ ผ่านระบบออนไลน์ 29-30 มิ.ย.นี้ ปรับแนวทางปฏิบัติงานสอดคล้องสถานการณ์การแพร่ระบาดโควิด-19
วันพฤหัสบดีที่ 24 มิถุนายน 2564
วธ.ติวเข้มผู้สนับสนุนผู้ตรวจราชการกระทรวงวัฒนธรรมมืออาชีพ ผ่านระบบออนไลน์ 29-30 มิ.ย.นี้ ปรับแนวทางปฏิบัติงานสอดคล้องสถานการณ์การแพร่ระบาดโควิด-19
วธ.ติวเข้มผู้สนับสนุนผู้ตรวจราชการกระทรวงวัฒนธรรมมืออาชีพ ผ่านระบบออนไลน์ 29-30 มิ.ย.นี้ ปรับแนวทางปฏิบัติงานสอดคล้องสถานการณ์การแพร่ระบาดโควิด-19
วธ.ติวเข้มผู้สนับสนุนผู้ตรวจราชการกระทรวงวัฒนธรรมมืออาชีพ ผ่านระบบออนไลน์ 29-30 มิ.ย.นี้ ปรับแนวทางปฏิบัติงานสอดคล้องสถานการณ์การแพร่ระบาดโควิด-19 สามารถวิเคราะห์ รวบรวม รายงานการตรวจราชการได้อย่างมีประสิทธิภาพ เกิดประโยชน์ต่องานศาสนา ศิลปะ และวัฒนธรรม
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายพัฒนาการตรวจราชการที่เป็นกลไกสําคัญในการตรวจติดตาม กํากับ ดูแล และให้ข้อคิดเห็น ข้อเสนอแนะในการปฏิบัติงาน แก้ปัญหาและเพิ่มประสิทธิภาพดําเนินงานของหน่วยงาน ตลอดจนสร้างขวัญและกําลังใจ รวมถึงการเป็นพี่เลี้ยง ที่ปรึกษาด้านการดําเนินงานในพื้นที่ให้แก่ผู้ปฏิบัติงานให้สามารถดําเนินงานเป็นไปในทิศทางเดียวกัน โดยเฉพาะการพัฒนาบุคลากรด้านการสนับสนุนการตรวจราชการและปรับเปลี่ยนกระบวนการทํางานให้สอดคล้องกับยุทธศาสตร์ชาติ 20 ปี นโยบายรัฐบาล ภารกิจของวธ.และสอดคล้องกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จะต้องปรับการปฏิบัติราชการให้สอดรับกับวิถีชีวิตใหม่ (New Normal) ดังนั้น วธ.จึงจัดทําโครงการอบรมหลักสูตรผู้สนับสนุนผู้ตรวจราชการกระทรวงวัฒนธรรมมืออาชีพ ประจําปีงบประมาณ พ.ศ. 2564 ผ่านระบบ Zoom Meeting ขึ้น ระหว่างวันที่ 29-30 มิ.ย. 2564 ณ ห้องประชุมชั้น 6 วธ.และสํานักงานวัฒนธรรมจังหวัด (สวจ.) ทั่วประเทศ โดยมีผู้สนับสนุนผู้ตรวจราชการกระทรวงวัฒนธรรมในส่วนกลางและส่วนภูมิภาคเข้าร่วมอบรม 164 คน
ปลัด วธ. กล่าวอีกว่า สําหรับหลักสูตรดังกล่าว ได้มอบหมายให้ผู้ตรวจราชการวธ.เป็นวิทยากรถ่ายทอดความรู้เกี่ยวกับนโยบายการตรวจราชการและรูปแบบการตรวจราชการต่างๆ ในยุคสถานการณ์การแพร่ระบาดของโควิด-19 แนวปฏิบัติเพื่อเตรียมความพร้อมของหน่วยรับตรวจราชการวธ. แนวปฏิบัติของหน่วยรับตรวจในระหว่างการตรวจราชการและหลังการตรวจราชการ เพื่อขับเคลื่อนภารกิจการตรวจราชการของวธ.โดยยึดหลักธรรมาภิบาลและพัฒนาศักยภาพของผู้สนับสนุนผู้ตรวจราชการวธ.ให้พร้อมปฏิบัติงานอย่างมืออาชีพ ที่สําคัญสามารถวิเคราะห์ประเด็นการตรวจราชการ รวบรวมข้อมูล ตลอดจนจัดทํารายงานการตรวจราชการได้เป็นอย่างดี เกิดประโยชน์ในการขับเคลื่อนงานด้านศาสนา ศิลปะและวัฒนธรรมของ วธ. ต่อไป
รัฐบาลไทย-ข่าวทำเนียบรัฐบาล-โฆษกรัฐบาลโต้ก้าวไกลบิดเบือนข้อมูลดิสเครดิตนายกฯ แนะไปรักษาปากก่อนรักษาสัตว์ ติง ส.ส.เสรีรวมไทยพาดพิงประเทศเพื่อนบ้าน ขาดวุฒิภาวะ ไร้มารยาท
วันศุกร์ที่ 22 กรกฎาคม 2565
โฆษกรัฐบาลโต้ก้าวไกลบิดเบือนข้อมูลดิสเครดิตนายกฯ แนะไปรักษาปากก่อนรักษาสัตว์ ติง ส.ส.เสรีรวมไทยพาดพิงประเทศเพื่อนบ้าน ขาดวุฒิภาวะ ไร้มารยาท
โฆษกรัฐบาลโต้ก้าวไกลบิดเบือนข้อมูลดิสเครดิตนายกฯ แนะไปรักษาปากก่อนรักษาสัตว์ ติง ส.ส.เสรีรวมไทยพาดพิงประเทศเพื่อนบ้าน ขาดวุฒิภาวะ ไร้มารยาท
วันที่ 22 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายปดิพัทธ์ สันติภาดา ส.ส. พรรคก้าวไกล อภิปรายกล่าวหาพลเอก ประยุทธ์ จันทร์โอชา นายกรัฐมนตรีและ รมว.กลาโหม เป็นฝาแฝดเผด็จการกับผู้นําเมียนมาและเป็นตัวตลกในเวทีโลก ว่า นายปดิพัทธ์ควรศึกษาหาความรู้และทําความเข้าใจเรื่องความสัมพันธ์ระหว่างประเทศและผลประโยชน์ของชาติให้ลึกซึ้งมากกว่านี้ ไม่ใช่แค่พูดสนุกปากเอามัน ไร้ขอบเขต เพราะคําพูดบางคํามีความอ่อนไหว หากเกิดความเสียหายขึ้นกับชาติบ้านเมืองแล้วนายปดิพัทธ์จะรับผิดชอบไหวหรือไม่ ส่วนข้อวิจารณ์ว่าเมื่อนายกรัฐมนตรีไปต่างประเทศจะกลายเป็นลูกหมาป่วย พร้อมกับนําภาพถ่ายภารกิจของนายกรัฐมนตรีขึ้นฉายบนจอนั้น ถือว่าเป็นคําพูดที่ด้อยค่าผู้อื่นแบบก้าวร้าวรุนแรง ซึ่งไม่ควรจะออกจากปากของผู้แทนประชาชน ดังนั้นอยากแนะนําให้นายปดิพัทธ์กลับไปรักษาอาการปากพล่อยของตัวเองให้ดีเสียก่อนแล้วค่อยไปรักษาสัตว์ที่ป่วย นอกจากนี้ภาพที่ใช้นําเสนอก็เป็นการตัดต่อบิดเบือนทําให้เกิดความเสียหายเข้าใจผิดอีกด้วย
เช่นเดียวกับกรณีที่นายวิรัตน์ วรศสิริน ส.ส. พรรคเสรีรวมไทย กล่าวหาว่านายกรัฐมนตรีปล่อยให้ทหารนําอธิปไตยของชาติตามแนวชายแดนไทย-กัมพูชา ไปหาผลประโยชน์ เรื่องนี้นายกรัฐมนตรียืนยันชัดเจนว่าหากมีหลักฐานการกระทําผิดจริงไม่ใช่การกล่าวหาลอย ๆ ก็จะไม่ปล่อยไว้แน่ แต่ถ้าเป็นการพูดมั่ว ๆ นายวิรัตน์ก็ต้องแสดงความรับผิดชอบด้วย ส่วนกรณีที่ไปกล่าวพาดพิงผู้นําประเทศเพื่อนบ้านนั้น แสดงให้เห็นว่า ส.ส.ทั้ง 2 คน ขาดวุฒิภาวะและไร้มารยาทอย่างรุนแรง ตนจึงรู้สึกอับอายแทนพรรคการเมืองและพี่น้องประชาชนที่มีผู้แทนแบบนี้
รัฐบาลไทย-ข่าวทำเนียบรัฐบาล-ประธานรัฐสภา จับมือ ปลัด พม. ลงพื้นที่ จ.ลำพูน ลำปาง และตาก มอบหน้ากากอนามัยให้กลุ่มเปราะบางและเด็กป้องกันโควิด-19 พร้อมมอบถุงยังชีพและเงินสงเคราะห์ช่วยเหลือชาวบ้านเดือดร้อนจากน้ำท
วันจันทร์ที่ 27 กันยายน 2564
ประธานรัฐสภา จับมือ ปลัด พม. ลงพื้นที่ จ.ลําพูน ลําปาง และตาก มอบหน้ากากอนามัยให้กลุ่มเปราะบางและเด็กป้องกันโควิด-19 พร้อมมอบถุงยังชีพและเงินสงเคราะห์ช่วยเหลือชาวบ้านเดือดร้อนจากน้ําท
ประธานรัฐสภา จับมือ ปลัด พม. ลงพื้นที่ จ.ลําพูน ลําปาง และตาก มอบหน้ากากอนามัยให้กลุ่มเปราะบางและเด็กป้องกันโควิด-19 พร้อมมอบถุงยังชีพและเงินสงเคราะห์ช่วยเหลือชาวบ้านเดือดร้อนจากน้ําท่วมใน 3 อําเภอ จ.ลําปาง
เมื่อวันที่ 27 ก.ย. 64นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนทุกกลุ่มเป้าหมายในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ ในเบื้องต้น จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด-19 ซึ่งวานนี้ (26 ก.ย. 64) นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคมพร้อมด้วยตน และคณะผู้บริหารกระทรวง พม. ได้บูรณาการร่วมกันลงพื้นที่จังหวัดลําพูน ลําปาง และตาก เพื่อมอบหน้ากากอนามัยสําหรับผู้ใหญ่ จังหวัดละ 10,000 ชิ้น รวมทั้งสิ้น 30,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมทั้งสิ้น 6,000 ชิ้น ให้กับผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด-19 อีกทั้งได้มอบนมผงสําหรับเด็ก พม. ปันสุข เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) ในพื้นที่จะช่วยแจกจ่ายอย่างทั่วถึงต่อไป
นางพัชรีกล่าวเพิ่มเติมว่า สําหรับการลงพื้นที่จังหวัดลําปาง ได้มีการมอบเครื่องอุปโภคบริโภค ที่จําเป็น จํานวน 500 ชุด ให้ผู้ประสบปัญหาและได้รับผลกระทบจากอุทกภัยในพื้นที่ 3 อําเภอ ได้แก่ อําเภอเถิน สบปราบ และแม่พริก ณ ศาลาการเปรียญ วัดแม่ปะดอย อําเภอเถิน รวบทั้งได้มอบเงินช่วยเหลือสงเคราะห์ครอบครัว จํานวน 10 รายๆ ละ 2,000 บาท รวมเป็นเงิน 20,000 บาท ทั้งนี้ หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-ดีอีเอส หนุนโครงการ U Power Digital Idea Challenge Season 6 เพิ่มจุดแข็งด้านดิจิทัลให้เด็กไทย
วันพฤหัสบดีที่ 28 เมษายน 2565
ดีอีเอส หนุนโครงการ U Power Digital Idea Challenge Season 6 เพิ่มจุดแข็งด้านดิจิทัลให้เด็กไทย
ดีอีเอส หนุนโครงการ U Power Digital Idea Challenge Season 6 เพิ่มจุดแข็งด้านดิจิทัลให้เด็กไทย
เมื่อวันที่28เมษายน2565พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมเป็นประธานกล่าวเปิดประชุมชี้แจงโครงการU Power Digital Idea Challenge Season 6ผ่านการประชุมออนไลน์ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมร่วมกับสมาคมผู้ใช้ดิจิทัลไทย(DUGA)และหน่วยงานภาครัฐภาคเอกชนที่ให้การสนับสนุนในการบริหารจัดการและงบประมาณสําหรับการจัดโครงการU Power Digital Idea Challenge Season 6กระทรวงดิจิทัลฯเป็นเจ้าภาพจัดต่อเนื่องมาเป็นปีที่6เพื่อเพิ่มทักษะการเรียนรู้ด้านดิจิทัลให้กับเยาวชนไทยให้สามารถใช้เทคโนโลยีได้อย่างมีประสิทธิภาพสอดคล้องกับยุคสมัยในปัจจุบันและยังเป็นการเพิ่มทักษะเชิงวิเคราะห์เน้นความสามารถในการใช้ความคิดสร้างสรรค์ให้กับเยาวชนให้สามารถนํามาประยุกต์ใช้งานจริงในอนาคต
ทั้งนี้โครงการปี2565กําหนดเปิด-ปิดรับใบสมัครระหว่างวันที่1-31สิงหาคม2565และช่วงระหว่าง5กันยายนจนถึง12ตุลาคม2565จะมีกิจกรรมหลักๆอาทิแจกโจทย์แบรนด์สินค้าBriefing Student Day ส่งผลงานเข้าประกวดรอบที่1ปรับปรุงผลงานส่งผลงานรอบ2และนําเสนอผลงานรอบThailand The Winnerในวันที่30พฤศจิกายน2565 ที่ผ่านมาโครงการได้รับการตอบรับจากเยาวชนสถานศึกษาจากทั่วประเทศเป็นอย่างดีโดยมีทีมเข้าร่วมตลอดทั้ง5โครงการเป็นจํานวน3,608ทีมมีนักเรียนเยาวชนเข้าร่วม18,140คนและสถานศึกษา323แห่ง
***************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เข้าใจ “โอไมครอน” ระบาดทั่วโลก เตือนประชาชนอย่าวิตกกังวลแต่ต้องตั้งการ์ดสูง ป้องกัน สั่งปรับมาตรการคุมเข้มคัดกรองเข้าไทย RT-PCR เหมือนเดิม มีใช้ผลทันที
วันพุธที่ 1 ธันวาคม 2564
โฆษกรัฐบาลเผย นายกฯ เข้าใจ “โอไมครอน” ระบาดทั่วโลก เตือนประชาชนอย่าวิตกกังวลแต่ต้องตั้งการ์ดสูง ป้องกัน  สั่งปรับมาตรการคุมเข้มคัดกรองเข้าไทย RT-PCR เหมือนเดิม มีใช้ผลทันที
โฆษกรัฐบาลเผย นายกฯ เข้าใจ “โอไมครอน” ระบาดทั่วโลก เตือนประชาชนอย่าวิตกกังวลแต่ต้องตั้งการ์ดสูง ป้องกัน  สั่งปรับมาตรการคุมเข้มคัดกรองเข้าไทย RT-PCR เหมือนเดิม มีใช้ผลทันที
วันที่ 1 ธ.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าใจสถานการณ์และมีความห่วงใย ได้สั่งการให้หน่วยงานที่เกี่ยวข้องทั้งด้านสาธารณสุข ความมั่นคง คมนาคม การท่องเที่ยว เฝ้าระวังและกลั่นกรองเป็นพิเศษไม่ให้เชื้อโควิดสายพันธุ์โอไมครอน เข้าประเทศไทยได้ โดยล่าสุดได้กําหนดให้ผู้ที่เดินทางจากต่างประเทศที่เข้าไทยกลับมาเป็นการตรวจแบบ RT-PCR เช่นเดิม โดยเริ่มทันทีตั้งแต่บัดนี้เป็นต้นไป พร้อมสั่งการฝ่ายความมั่นคง ทหาร ตํารวจ เร่งสกัดการลักลอบเข้าประเทศอย่างผิดกฎหมายทุกช่องทาง เพื่อปิดกั้นความเสี่ยงต่อการแพร่ระบาดของสายพันธุ์ดังกล่าวเดินทางเข้าประเทศไทย แล้ว ล่าสุดการท่องเที่ยวเเห่งประเทศไทย ยืนยันไม่พบสัญญาณการชะลอตัวของตลาดนักท่องเที่ยวต่างชาติที่เดินทางเข้าไทย มีเพียงบางประเทศในแถบยุโรป สถานการณ์ไวรัสกลับมาระบาดซ้ํา ซึ่งไม่เกี่ยวข้องกับไวรัสกลายพันธุ์ “โอมิครอน” รวมทั้งกังวลว่ารัฐบาลของประเทศนั้น ๆ อาจสั่งล็อกดาวน์ จึงทําให้มีการชะลอการเดินทางออกไปก่อน ล่าสุดข้อมูล ณ วันที่ 30 พ.ย.2564 มีนักท่องเที่ยวต่างชาติเดินทางเข้าไทยระหว่างวันที่ 1-29 พ.ย. 64 จํานวน 128,466 คน
โฆษกประจําสํานักนายกรัฐมนตรี กล่าวเพิ่มเติมว่าในส่วนของประเทศไทย ขณะนี้ภาพรวมแผนการบริหารจัดการและการฉีดวัคซีนโควิด-19 ไทยเป็นไปด้วยความเรียบร้อย รัฐบาลเร่งเดินหน้าฉีดวัคซีนให้กับทุกคน ทุกพื้นที่ วัคซีนมีเพียงพอสําหรับคนไทยทั้งประเทศ และทุกชนิดสามารถสร้างภูมิต้านทานป้องกันโควิด-19 ที่มีอาการได้ เห็นผลลัพธ์ในการลดอาการติดเชื้อรุนแรงหรือป่วยหนักได้เป็นอย่างดี โดยวันนี้ยอดผู้ติดเชื้อลดเหลือ 4,886 ราย และยอดผู้เสียชีวิตลดเหลือจํานวน 43 ราย ผู้ป่วยหายกลับบ้านจํานวน 6,326 ราย ยอดผู้ป่วยที่กําลังรับการรักษาอยู่ที่ประมาณ 7 หมื่นราย จํานวนเตียงรักษามีปริมาณที่เพียงพอ โดยข้อมูลการฉีดวัคซีนตั้งแต่วันที่ 28 ก.พ. 2564 - 30 พ.ย.2564 มีการฉีดวัคซีนสะสม 93,439,991 โดส แบ่งเป็นเข็มที่ 1 สะสม 48.4 ล้านราย เข็มที่ 2 สะสม 41.6 ล้านราย เข็มที่ 3 สะสม 3.34 ล้านราย
“ท่านนายกฯ มีความเข้าใจสถานการณ์เชื้อไวรัสกลายพันธุ์ ฝากเตือนประชาชนอย่าวิตกกังวล แต่ต้องยังคงต้องตั้งการ์ดสูง ป้องกัน เชิญชวนประชาชนเข้ารับการฉีดวัคซีนป้องกันโรคโควิด-19 ให้ครบโดส เพื่อสร้างภูมิคุ้มกันหมู่ และความปลอดภัยให้ตัวเองและครอบครัว ในส่วนของรัฐบาลจะดําเนินการอย่างเต็มที่ในการสกัดกั้นไม่ให้เชื้อโอไมครอนเข้าไทย” นายธนกร กล่าว
รัฐบาลไทย-ข่าวทำเนียบรัฐบาล-​รมว.แรงงาน ห่วงใยล่ามไทยใน สนร.ริยาดติดโควิด -19 ร่วมส่งกำลังใจให้อาการดีขึ้นในเร็ววัน
วันศุกร์ที่ 8 ตุลาคม 2564
​รมว.แรงงาน ห่วงใยล่ามไทยใน สนร.ริยาดติดโควิด -19 ร่วมส่งกําลังใจให้อาการดีขึ้นในเร็ววัน
- -
เมื่อวันที่ 8 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประวิตร วงษ์สุวรรณ รองนายกรัฐมนตรี ลงพื้นที่ตรวจราชการจังหวัดสระแก้ว รับฟังรายงานสถานการณ์น้ําในพื้นที่จากนายณัฏฐชัย นําพูลสุขสันติ์ ผู้ว่าราชการจังหวัดสระแก้ว และหน่วยงานที่เกี่ยวข้อง จุดแรกที่ห้องประชุมกองบังคับการ ร.12 พัน.3 รอ.อําเภออรัญประเทศ จุดที่สองที่จุดก่อสร้างโครงการประตูน้ําพร้อมสถานีสูบน้ําห้วยพรมโหดพร้อมพนังป้องกันน้ําท่วมในเขตเทศบาลเมืองอรัญประเทศ จุดที่สามที่โรงเรียนวังน้ําเย็นวิทยาคม ตําบลวังน้ําเย็น อําเภอวังน้ําเย็น เพื่อตรวจเยี่ยมการฉีดวัคซีนและมอบทุนการศึกษา
โดย นายสุชาติ ชมกลิ่น รมว.แรงงาน ได้กําชับให้หน่วยงานในสังกัดกระทรวงแรงงานจังหวัดสระแก้วให้เตรียมแผนการช่วยเหลือผู้ใช้แรงงาน ผู้ประกอบการและประชาชนกรณีการเกิดอุทกภัยในพื้นที่ ตั้งแต่การมอบถุงยังชีพและน้ําดื่มเพื่อบรรเทาความเดือดร้อนแก่ประชาชน และมาตรการภายหลังน้ําลดให้สํานักงานจัดหางานจังหวัดบริการจัดหางานและส่งเสริมการประกอบอาชีพ สํานักงานแรงงานจังหวัดจัดโครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทนรวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สํานักงานสวัสดิการและคุ้มครองแรงงานจังหวัดจะให้คําปรึกษาด้านสิทธิตามกฎหมายคุ้มครองแรงงาน นอกจากนี้สํานักงานประกันสังคมจังหวัดดูแลสิทธิประโยชน์ให้แก่ผู้ประสบภัย เรื่องสิทธิประกันสังคม จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
โอกาสนี้ ได้มีหญิงชาวไทย ซึ่งพื้นเพเป็นคนอําเภอวังน้ําเย็น จังหวัดสระแก้ว ที่ก่อนหน้านี้ได้ร้องขอความช่วยเหลือทางโซเชียลมีเดียว่าถูกหลอกให้มาขายบริการที่เมืองดูไบ และได้ขอความช่วยเหลือกลับไทย ได้เข้าขอบคุณ พล.อ.ประวิตร วงษ์สุวรรณ รองนายกรัฐมนตรี ด้วยที่ท่านได้ความมีห่วงใยและสั่งการให้กระทรวงแรงงานประสานความช่วยเหลือกลับประเทศไทยได้อย่างปลอดภัย ซึ่งนายสุชาติ ชมกลิ่น รมว.แรงงาน ได้สั่งการให้ นางปลิดา ร่วมคํา อัครราชทูตที่ปรึกษา (ฝ่ายแรงงาน) ประสานไปยังสถานเอกอัครราชทูต ณ กรุงอาบูดาบี เข้าไปช่วยเหลือพาตัวหญิงไทยออกมาได้สําเร็จและปลอดภัย โดยหญิงไทยรายนี้ได้เดินทางกลับจากเมืองดูไบมาถึงประเทศไทย เมื่อวันที่ 21 กันยายนที่ผ่านมา ภายหลังจากกักตัว 14 วัน สํานักงานจัดหางานจังหวัดสระแก้วได้ประสานความช่วยเหลือโดยจัดหางานให้ทําตามความต้องการ และปัจจุบันได้มีงานทําแล้ว ที่บริษัท วีอาร์ คอนเทนเนอร์ จํากัด อําเภอวังน้ําเย็น จังหวัดสระแก้ว วันนี้จึงจะมาขอบคุณท่าน พล.อ.ประวิตร วงษ์สุวรรณ รองนายกรัฐมนตรี ที่ให้ความช่วยเหลือกลับประเทศไทยและได้มีงานทําในครั้งนี้อีกด้วย
ทั้งนี้ พล.อ.ประวิตร ยังได้พบปะให้กําลังใจแก่อาสาสมัครแรงงาน (อสร.) จังหวัดสระแก้วที่มาร่วมต้อนรับ ซึ่งอาสาสมัครแรงงานเหล่านี้เป็นฟันเฟืองสําคัญในการนําภารกิจกระทรวงแรงงานไปสู่ประชาชนในพื้นที่ เพื่อให้ประชาชนมีงานทํา มีทักษะฝีมือ มีอาชีพมีรายได้ ได้รับคุ้มครองและมีหลักประกันทางสังคมที่ยั่งยืนอีกด้วย ปัจจุบันมีอาสาสมัครแรงงานทั่วประเทศรวมทั้งสิ้น 8,110 คน
การดําเนินการของหน่วยงานในสังกัดกระทรวงแรงงานจังหวัดสระแก้วในช่วงโควิด-19 จ่ายสิทธิประโยชน์กรณีว่างงานเนื่องจากเหตุสุดวิสัย 331 คน เป็นเงิน 1,161,183.15 บาท มีสถานประกอบการที่ยื่นขอรับประโยชน์ทดแทนกรณีว่างงานเหตุสุดวิสัยตั้งแต่ 1 ม.ค. – 63 – 30 ก.ย.64 จํานวน 69 แห่ง
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม เยี่ยมชมอุตสาหกรรมระบบราง
วันพุธที่ 30 มิถุนายน 2564
กรมการขนส่งทางราง กระทรวงคมนาคม เยี่ยมชมอุตสาหกรรมระบบราง
ตอบรับนโยบายส่งเสริมการใช้วัสดุภายในประเทศ และการใช้รถไฟพลังงานแบตเตอรี่ (EV on Train) ของรัฐบาล
นายกิตติพันธ์ ปานจันทร์ อธิบดีกรมการขนส่งทางราง พร้อมด้วยเจ้าหน้าที่กรมการขนส่งทางราง รับฟังการบรรยายการดําเนินงานและเข้าเยี่ยมชมบริษัท โชคนําชัย ไฮ-เทค เพรสซิ่ง จํากัดและบริษัทในกลุ่มโชคนําชัย โดยมีนายนําชัย สกุลฎ์โชคนําชัย กรรมการผู้จัดการบริษัท โชคนําชัย ไฮ-เทค เพรสซิ่ง จํากัด และนายวีรพลน์ เตชะมาสุขสันติ ประธานเจ้าหน้าที่บริหาร บริษัทสกุลฎ์ซีอินโนเวชั่น จํากัด พร้อมด้วยเจ้าหน้าที่บริษัทให้การต้อนรับ
นายกิตติพันธ์ ปานจันทร์ กล่าวหลังจากรับฟังการบรรยายและการหารือด้านอุตสาหกรรมระบบราง ว่า ปัจจุบันรัฐบาลมีนโยบายส่งเสริมการใช้วัสดุภายในประเทศ และการใช้รถไฟพลังงานแบตเตอรี่ (EV on Train) ซึ่งจากการรับฟังการบรรยายจะเห็นได้ว่า บริษัท สกุลฎ์ซี อินโนเวชั่น จํากัด และบริษัทในกลุ่มโชคนําชัย มีประสบการณ์ในด้านชิ้นส่วนยานยนต์ที่ใช้วัสดุอลูมิเนียมในการขึ้นรูปมากว่า 20 ปี มีเครื่องจัดทําแม่แบบในการผลิตชิ้นส่วน โรงพ่นอบสีขนาดใหญ่ ประกอบกับปัจจุบันมีการใช้หุ่นยนต์ในการประกอบรถโดยสารขนาดเล็ก (Minibus) และจัดสร้างเรือแล้ว ซึ่งจะเห็นว่ามีศักยภาพในการขึ้นโครงรูปตู้รถไฟโดยสารได้ โดยปัจจุบันกรมการขนส่งทางรางอยู่ระหว่างจัดทําร่างมาตรฐานข้อกําหนดคุณลักษณะของรถขนส่งทางราง โดยมีการระบุคุณลักษณะและสิ่งอํานวยความสะดวกขั้นต่ํา รวมถึงการทดสอบต่างๆ ซึ่งหากบริษัท ภาคเอกชนสามารถดําเนินการประกอบรถและทดสอบผ่านตามมาตรฐาน จะช่วยให้ส่งเสริมการประกอบและจัดสร้างรถไฟภายในประเทศได้ โดยปัจจุบันรัฐบาลได้ลงทุนโครงสร้างพื้นฐานรถไฟทางคู่แล้ว ทําให้มีความต้องการรถไฟสําหรับขนส่งผู้โดยสารและสินค้าเพิ่มมากขึ้นตามมา อย่างไรก็ตาม นอกจากด้านคุณภาพที่ผ่านเกณฑ์มาตรฐานแล้ว ผู้ประกอบการยังควรพิจารณาถึงด้านราคาด้วยเพื่อให้สามารถแข่งขันได้ และหากมีการพัฒนาหรือสร้างนวัตกรรม ควรมีการจดลิขสิทธิ์หรือสิทธิบัตรด้วย นอกจากนี้ กระทรวงคมนาคมอยู่ระหว่างเตรียมการจัดตั้งสถาบันวิจัยและพัฒนาเทคโนโลยีระบบราง (องค์การมหาชน) ซึ่งสถาบันฯ จะมีการจัดทําแผนงานวิจัย และดําเนินการงานวิจัยที่ช่วยตอบโจทย์แก่ผู้ให้บริการขนส่งทางราง (Operator) และผู้ประกอบการอุตสาหกรรมรางไทย เพื่อนําผลงานวิจัยไปใช้ประโยชน์ให้เกิดเป็นรูปธรรม และส่งเสริมให้เกิดอุตสาหกรรมรางในประเทศต่อไป ทั้งนี้ ภายหลังรับฟังการบรรยายสรุปและแลกเปลี่ยนความเห็น อธิบดีกรมการขนส่งทางรางและคณะได้เยี่ยมชมกระบวนการผลิตและการดําเนินงานของโรงงานฯ ในภาพรวมด้วย
รัฐบาลไทย-ข่าวทำเนียบรัฐบาล-รฟท. จัดเดินขบวนรถจักรไอน้ำพิเศษนำเที่ยว เส้นทางกรุงเทพ - นครปฐม
วันเสาร์ที่ 4 มิถุนายน 2565
รฟท. จัดเดินขบวนรถจักรไอน้ําพิเศษนําเที่ยว เส้นทางกรุงเทพ - นครปฐม
เพื่อเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษาพระราชินี 3 มิถุนายน 2565
การรถไฟแห่งประเทศไทย (รฟท.) กระทรวงคมนาคม จัดเดินขบวนรถจักรไอน้ําพิเศษนําเที่ยว เส้นทางกรุงเทพ - นครปฐมโดยมีนายพีระเดช หนูขวัญ รองผู้ว่าการกลุ่มยุทธศาสตร์ เป็นประธานในพิธีปล่อยขบวนรถจักรไอน้ําพิเศษนําเที่ยว เส้นทางกรุงเทพ - นครปฐม - กรุงเทพ โดยมีผู้บริหาร พนักงาน รฟท.นักท่องเที่ยว เข้าร่วมกิจกรรมในครั้งนี้
การจัดเดินขบวนพิเศษรถจักรไอน้ํานําเที่ยว เส้นทางกรุงเทพ - นครปฐม ถือเป็น 1 ใน 6 โอกาสพิเศษที่ รฟท.นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาเปิดให้บริการแก่ประชาชน โดยมีอัตราค่าโดยสารไป-กลับ (รถนั่งชั้น 3) 299 บาท/คน พร้อมบริการอาหารว่าง และเครื่องดื่มบนรถไฟทั้งเที่ยวไป - กลับ ซึ่งนักท่องเที่ยวสามารถเดินทางท่องเที่ยวตัวเมืองนครปฐม หรือชิมอาหารอร่อยๆ ของดี ของเด็ดเมืองนครปฐม
หากท่านใดที่พลาดโอกาสเดินทางท่องเที่ยวในครั้งนี้ สามารถร่วมกิจกรรมนั่งรถจักรไอน้ําท่องเที่ยวจังหวัดพระนครศรีอยุธยาได้ในวันที่ 28 กรกฎาคม 2565 และจังหวัดฉะเชิงเทรา ในวันที่ 12 สิงหาคม 2565
สามารถสอบถามรายละเอียด ได้ที่ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง หรือติดตามข่าวสารต่างๆได้ทางเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รฟฟท. จับผู้ต้องสงสัยลักลอบตัดสายใยแก้วนำแสง ( Fiber Optical ) รถไฟฟ้าชานเสืองสายสีแดง ได้พร้อมของกลางที่สถานีรถไฟฟ้าบางบำหรุ
วันพุธที่ 1 ธันวาคม 2564
รฟฟท. จับผู้ต้องสงสัยลักลอบตัดสายใยแก้วนําแสง ( Fiber Optical ) รถไฟฟ้าชานเสืองสายสีแดง ได้พร้อมของกลางที่สถานีรถไฟฟ้าบางบําหรุ
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม จับผู้ต้องสงสัยลักลอบตัดสายใยแก้วนําแสง ( Fiber Optical ) รถไฟฟ้าชานเมืองสายสีแดง ได้พร้อมของกลางที่สถานีบางบําหรุ พร้อมประสานนําตัวส่งเจ้าหน้าที่ตํารวจเพื่อดําเนินคดีตามกฎหมายอย่างถึงที่สุด
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม จับผู้ต้องสงสัยลักลอบตัดสายใยแก้วนําแสง ( Fiber Optical ) รถไฟฟ้าชานเมืองสายสีแดง ได้พร้อมของกลางที่สถานีบางบําหรุ พร้อมประสานนําตัวส่งเจ้าหน้าที่ตํารวจเพื่อดําเนินคดีตามกฎหมายอย่างถึงที่สุด
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด ผู้ให้บริการรถไฟฟ้าชานเมืองสายสีแดง เปิดเผยว่า เมื่อช่วงเช้าวันที่ 1 ธันวาคม 2564 ที่ผ่านมา เจ้าหน้าที่รักษาความปลอดภัย สถานีรถไฟฟ้าบางบําหรุ ได้ออกตรวจพื้นที่บริเวณเส้นทางเดินรถไฟฟ้าสายบางซื่อ - ตลิ่งชัน พบผู้ต้องสงสัย 3 คนกําลังแบกกระสอบอยู่บริเวณดังกล่าว จึงได้ทําการแสดงตัว เพื่อขอตรวจสอบ ปรากฏว่าทั้ง 3 คนได้ทําการหลบหนี เจ้าหน้าที่รักษาความปลอดภัยจึงได้ออกติดตาม พบกระสอบบรรจุสายใยแก้วนําแสง ( Fiber Optical ) ที่ปอกเปลือกสายแล้วจํานวนมาก และสามารถจับผู้ต้องสงสัยได้ 1 คน จึงติดต่อประสานงานเจ้าหน้าที่ตํารวจท้องที่เกิดเหตุ เพื่อนําตัวไปสอบสวน และดําเนินคดีตามกฎหมายอย่างถึงที่สุด โดยหลังจากเจ้าหน้าที่ตํารวจทําการสอบสวน สามารถจับผู้ต้องสงสัยลักลอบตัดสายใยแก้วนําแสง ( Fiber Optical ) ได้เพิ่มเติมอีก 1 คน และกําลังดําเนินการตามจับคนที่เหลือมาดําเนินคดีต่อไป
ทั้งนี้เพื่อความปลอดภัยในการให้บริการแก่ผู้โดยสาร บริษัทจึงงดให้บริการเดินรถในเส้นทางบางซื่อ-ตลิ่งชัน เป็นการชั่วคราว เพื่อให้เจ้าหน้าที่เข้าดําเนินการตรวจสอบความเสียหาย เนื่องจากสายใยแก้วนําแสง ( Fiber Optical ) เป็นอุปกรณ์ที่ใช้ในระบบโทรคมนาคม ระบบอาณัติสัญญาณ และ ระบบ SCADA ของรถไฟฟ้าชานเมืองสายสีแดง ก่อนจะกลับมาให้บริการตามปกติ ซึ่งหลังจากนี้บริษัทยังคงเข้มงวดในการส่งเจ้าหน้าที่ออกตรวจตราตามเส้นทางการให้บริการ เพื่อป้องกันการลักลอบตัดสายใยแก้วนําแสง ( Fiber Optical ) ของรถไฟฟ้าชานเมืองสายสีแดงต่อไป
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง